《毛虞卿见过》
宋代·王十朋

故人访吾庐，况是清和节。高槐绿成阴，芳草碧未歇。

携手山间行，清兴浩然发。呼童具鸡黍，浊酒醅初泼。

贫居愧荒凉，野蔌草罗列。盘实饤梅豆，蔬餐荐薇蕨。

主礼虽甚微，客色未尝觖。醉翁山水意，不为壶觞设。

蟹眼煎新汲，雀舌烹春撷。浇君文字肠，掉我清谈舌。

人生会面难，岁月易飘忽。君姑为我留，匆匆莫言别。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。